b'\n_START_ARTICLE_\nBalkanska liga\n_START_PARAGRAPH_\nBalkanska liga je bila voja\xc5\xa1ka zveza med Srbijo, \xc4\x8crno goro, Gr\xc4\x8dijo in Bolgarijo proti Osmanskemu cesarstvu. Zveza je bila na srbsko pobudo ustanovljena leta 1912, njena vojna napoved osmanski dr\xc5\xbeavi oktobra istega leta pa je vodila v prvo balkansko vojno._NEWLINE_Namen zveze je bil dokon\xc4\x8den pregon Osmanov z Balkanskega polotoka z razdelitvijo ozemelj._NEWLINE_Zveza je razpadla \xc5\xbee leta 1913, ko so se zmagovalke prve balkanske vojne sprle med seboj zaradi delitve Makedonije, kar je vodilo v nov spopad, in sicer v drugo balkansko vojno.'